**Del A – Gruppearbeid**

Samtlige gruppemedlemmer hadde like forventinger om hva de ønsket å bidra med. De fleste ønsket å komme i gang tidlig og gjøre en god innlevering, men på grunn av ulike timeplaner startet noen tidligere enn andre.

Ettersom alle jobber desentralisert, og delvis utenfor Oslo, ble det besluttet å jobbe individuelt med de ulike oppgavene. Alle hadde et ønske om å prøve å løse hver oppgave selv. Vi avtale derfor å utvikle hver oppgave individuelt og oppdatere koden til Github løpende. Dersom man har spørsmål eller utfordringer med koden kan man stille spørsmål til de andre underveis. Vi vil også ha løpende dialog om hvordan utviklingen går.

Vi valgte Github til å dele kode med hverandre, samt kommunisere via Facebook angående hvordan vi skulle angripe oppgaven, sjekke status på utvikling underveis, samt dele utfordringer.

Før vi gikk i gang med oppgaven delte vi tidligere innleveringer med hverandre slik at alle kunne se gjennom hverandres kode. Ettersom koden til flere av gruppemedlemmene var relativt lik gikk vi for koden til Andrey, som var den første til å dele sin kode.

**Del F**

**F1:**

Ettersom vi jobbet desentralisert var vi avhengig av å dele kode og løpende oppdateringer via Github. Vi kunne også brukt andre løsninger, med Github var det de fleste var kjent med.

Deling av kode ga mulighet til å se andres utvikling, samt teste løsninger på tvers. Siden vi valgte en desentralisert arbeidsform ble det stort sett opp til den enkelt å teste de andres løsninger, og se hvordan deler av koden passer med koden en selv har skrevet. Gitt størrelsen på oppgaven og hva som skulle løses fungerte samarbeidsformen godt for denne innleveringen.

**F2:**

Vi kunne hatt et innledende møte noe tidligere, og gjerne før vi startet på oppgaven, slik at vi i større grad kunne fordelt oppgavene. For større utviklingsprosjekter ville det absolutt vært nødvendig, men for denne oppgaven var det et poeng at alle ønsket å løse oppgaven individuelt. I tillegg hadde alle gjort et godt arbeid med tidligere innleveringer, og hadde relativt lik forståelse av hva som måtte gjøres i denne oppgaven. Samarbeidsformen var derfor tilfredsstillende for denne oppgavetypen.

**F3:**

Vi ble tilfeldig organisert i en gruppe der alle hadde skrevet at de primært kunne jobbe på kveldstid. Gruppearbeidet har gitt mulighet til å bli kjent med andre personer i tilsvarende jobb- og studie-situasjon som tar IN1010. Det har gitt mulighet til å få tilbakemelding på egen kode, dele spørsmål rundt hva man synes er utfordrende og se alternative løsninger på samme problem.